Batman of the Future

Batman of the Future, joka tunnetaan Yhdysvalloissa nimellä Batman Beyond, on Emmy-palkittu Warner Bros. Animationin tuottama piirrossarja. Se kuuluu DC- animaatiouniversumiin, jota Bruce Timm oli pääasiassa toteuttamassa. Batman of the Future sijoittuu lähes 50 vuotta tulevaisuuteen eli noin vuoteen 2046, jossa seikkailee uusi Batman. Sarjaa näytettiin ensi kerran Yhdysvalloissa 10. tammikuuta 1999. Se kesti yhteensä 52 jaksoa loppuen joulukuussa 2001, minkä lisäksi sarjaa julkaistiin myös sarjakuvana. Batman of the Futuresta julkaistiin myös elokuva Batman of the Future: Return of the Joker vuonna 2000. Skandinaviassa sarjaa esitettiin ensi kerran vuonna 2002 Cartoon Networkilla. Batman of the Futuresta tehtiin myös spin-off-sarja The Zeta Project. ==Juoni== Batman on taistellut vuosikymmeniä rikollisia vastaan Gothamissa ja lopettanut rikoksen torjumisen 20 vuotta sitten. Batmanin legenda kuitenkin jatkuu, kun eräs lukiolaispoika Terry McGinnis saa vahingossa selville Batmanin todellisen henkilöllisyyden ja varastaa hänen vanhentuneen asunsa kostaakseen isänsä murhan. Tästä alkavat uuden Batmanin seikkailut tulevaisuuden Gothamissa, jossa ikääntynyt Bruce Wayne ja uusi Batman taistelevat uusia ja vanhoja pahiksia vastaan. ==Hahmot== *Terry McGinnis / Batman *Bruce Wayne *Max Gibson *Dana Tan *Barbara Gordon ===Oikeuden Puolustajat=== *Teräsmies *Big Barda *Sotahaukka *Vihreä Lyhty *Vesityttö *Micron ===Viholliset=== *Derek Powers / Blight *Mr. Fixx *J-Man *Inque *Willie Watt *Jackson Chappell *Royal Flush Gang *Pakkasherra *Spellbinder *Shriek *Curaré *Paxton Powers *tri. Cuvier *Saalistaja *Mad Man *The Brain Trust *Ian Peek *Falseface *Charlie Bigalow / Big Time *Repeller *Rã's al Ghul *Kobran yhteisö *Zander ==Äänirooleissa== ==Vastaanotto ja arvostelu== Sarja on listattu IGN-sivuston tammikuussa 2007 laatiman listan seitsemänneksi parhaaksi sarjakuvaan perustuvaksi animaatiosarjaksi.The Greatest Comic Book Cartoons Of All Time IGN tammikuu 2007 Viitattu 30.6.2009 Wizard Magazine listasi vuonna 2001 Batman of the Futuren sijalle kuusi laatimassaan kautta aikain sadan parhaan animaatiosarjan listalla. Tammikuussa 2009 IGN-sivuston laatiman sadan parhaan animaatiosarjan listan mukaan Batman of the Future oli sijalla 40.TOP 100 Animated Series IGN Tammikuu 2009 Viitattu 30.6.2009 ==Palkinnot== ===Voitetut=== *Annie **1999: Erinomainen henkilökohtainen saavutus taustapiirroksesta animaatiosarjassa, (Adam Van Wyk). **2001: Erinomainen saavutus päiväaikaisesta animaatiosarjasta. **2001: Erinomainen henkilökohtainen saavutus ohjauksesta animaatiosarjassa (Butch Lukic). *Daytime Emmy **2001: Erinomainen saavutus musiikin ohjauksesta ja säveltämisestä. **2001: Erinomainen erikoisluokiteltu animaatio-ohjelma. ===Ehdokkuudet=== *Annie **1999: Erinomainen saavutus animaatiosarjasta. **2000: Erinomainen saavutus päiväaikaisesta animaatiosarjasta. **2000: Erinomainen yksilöllinen saavutus käsikirjoituksesta animaatiosarjassa, (Robert Goodman). **2001: Paras yksilöllinen saavutus, naispuoliselta ääninäyttelyssä televisio-ohjelmassa, (Olivia Hussey). **2001: Paras yksilöllinen saavutus, miespuoliselta ääninäyttelyssä televisio-ohjelmassa, (Kevin Conroy). **2001: Erinomainen yksilöllinen saavutus käsikirjoituksesta animaatiosarjassa, (Paul Dini). *Daytime Emmy **2000: Erinomainen saavutus musiikin ohjauksesta ja säveltämisestä. **2000: Erinomainen saavutus äänieditoinnista. **2000: Erinomainen saavutus äänten miksaamisesta. **2000: Erinomainen erikoisluokiteltu animaatio-ohjelma. **2001: Erinomainen saavutus äänieditoinnista. **2001: Erinomainen saavutus äänten miksaamisesta. **2002: Erinomainen erikoisluokiteltu animaatio-ohjelma. ==Lähteet== *warnerbros.co.uk/batmanofthefuture *Beyond F *TV.com: Batman Beyond ===Viitteet=== Luokka:DC-animaatiouniversumi Luokka:Batman-elokuvat Luokka:1990-luvun piirrossarjat Luokka:DC-universumiin perustuvat televisiosarjat